Verið er að malbika hringtorgið á Hvanneyri og hefur aðalleiðinni að byggðarkjarnanum verið lokað af þeim sökum . Hægt er að komast eftir gamla afleggjaranum sem liggur nær Hvítánni . Engar hjáleiðir eru hins vegar merktar , sem er bagalegt þar sem í dag hefur fjöldi nemanda komið á svæðið sem þekkir ekki vel til þar , en vetrarstarf skólans er að hefjast þessa dagana . Skessuhorn hefur heyrt af fjölda fólks sem hefur brugðið á það ráð að leggja bílum sínum í töluverðri fjarlægð og ganga heim að skólanum í rigningunni . Leiðinni var lokað klukkan 10 í morgun og er hún enn lokuð þegar þetta er skrifað rétt fyrir klukkan 14 . Myndin var tekin þegar hafist var handa við framkvæmdir við hringtorgið á Hvanneyri í júlí .